|  |  |  |  |
| --- | --- | --- | --- |
|  | Tilefni fundar | | Síður |
| **Fundargerð** | **Fundur með ráðgjafanefnd hagsmunaaðila** | | 4 |
|  |  | |  |
| Dags. fundar | Tími | Staður | Nr. fundar |
| 17. okt 2019 | 13:00-15:00 | Suðurlandsbraut 24 | 1 |
| Fundarboðandi  Umhverfisstofnun | Fundarritari  Marianne Jensdóttir Fjeld (Umhverfisstofnun) | |  |
|  |  | |  |
| Fundarmenn voru samkvæmt skráningarlista:  Jóna Björk Jónasdóttir (Eldvötn), Benedikt Traustason (Eldvötn), Elías Arnar Hjálmarsson (Ungir umhverfissinnar), Marteinn Möller (Ungir umhverfissinnar), Þorkell Daníel Eiríksson **(Uppgræðslufélag Fljótshlíðar), Kristinn Jónsson (Uppgræðslufélag Fljótshlíðar), Ragnhildur H. Sigurðardóttir (Fuglavernd), Gyða M. Ingólfsdóttir (Samorka), Anna G. Sveinsdóttir (Samtök atvinnulífsins), Lárus Ólafsson (Samtök atvinnulífsins), Jón Kristinn Sverrisson (Samtök fyrirtækja í sjávarútvegi), Samúel U. Eyjólfsson (Landgræðslufélag Hrunamannahrepps), Lára Kristín Þorvaldsdóttir (Ungir umhverfissinnar), Ágústa Helgadóttir (Vinir Þjórsárvera), Tryggvi Felixson (Vinir Þjórsárvera), Ragnhildur Helga Jónsdóttir (Landsamband veiðifélaga), Erna Rós Aðalsteinsdóttir (Garðyrkjufélag Íslands), Kristinn H. Þorsteinsson (Garðyrkjufélag Íslands), Laufey B. Hannesdóttir (Skógræktarfélag Íslands), Hanna Björg Konráðsdóttir (Hafnarsamband Íslands), Guðrún Vala Steingrímsdóttir (Bændasamtök Íslands), Tryggvi Þórðarsson (Umhverfisstofnun) og Eydís Salome Eiríksdóttir (Hafrannsóknastofnun)** | | | |
| Afrit sent | | | |
| Á alla fundarmenn | | | |

| **Atriði nr.** | **Lýsing** | **Ábyrgð** |
| --- | --- | --- |
| **1** | **Stjórn vatnamála**   1. **Almennt um stjórn vatnamála (Aðalbjörg Birna Guttormsdóttir)**  * Yfirlitsmynd sýnd sem sýnir mismunandi stofnanir, nefndir ofl. Og hvernig þessir aðilar tengjast stjórn vatnamála. * Farið yfir skiptingu eftir vatnasvæðum. Fjögur vatnasvæði, en ein vatnaáætlun gerð fyrir landið þar sem Ísland er eitt vatnaumdæmi. * Vatnatilskipun nær yfir allt yfirborðsvatn (stöðuvötn, straumvötn og strandsjór) og grunnvatn. Umhverfismarkmið tilskipunarinnar er að allt vatn sé í góðu ástandi. * Farið yfir margvíslegt álag t.d. fráveitur, mengun, starfsemi af ýmsu tagi, virkjanir, flóðavarnir osfrv. * Kröfurnar eru að allt vatn sé í mjög góðu eða góðu ástandi skv. reglugerð * Þegar málaflokkurinn hófst aftur eftir hlé þá þurfti að fara í stífa forgangsröðun til að hægt væri að byrja vinnuna og koma vatnaáætlun afstað í ferli. * Endurskoðuð gerðargreining fór fram fyrir stöðuvötn og straumvötn árið 2019. Hafrannsóknastofnun, Náttúrufræðistofnun Íslands og Veðurstofa Íslands unnu að þeirri gerðargreiningu. * Fyrri álagsgreining endurskoðuð vegna álags frá fráveitu og fiskeldi – 22 ný vatnshlot afmörkuð í strandsjó. * Núna á sér stað vinna með samstarfsstofnunum (Hafró, VÍ og NÍ) til að ákveða þá gæðaþætti sem á að nota í kerfinu. * Jafnframt er verið að vinna með skilgreiningar á mikið breyttum og manngerðum vatnshlotum. Ákveðið að forgangsraða og beina sjónum að álagi vegna vatnsaflsvirkjana við skilgreiningar á mikið breyttum og manngerðum vatnshlotum enn sem komið er. * Nú þegar er hafin vöktun á forgangsefnum skv. reglugerð – Samstarf við heilbrigðiseftirlit, Náttúrurannsóknastöðina við Mývatn og Náttúrufræðistofu Kópavogs. * Jafnframt var gerð skimun vegna vaktlista Evrópusambandsins – leitað er eftir tilteknum efnum á 2 ára fresti. Lyfjaleyfar fundust á þeim þremur stöðum sem voru rannsökuð. * Verið að setja upp upplýsingakerfi vegna stjórnar vatnamála – Veðurstofa Íslands * Nokkuð hefur verið um erlent samstarf sem nýtist vel í því að sjá hvað hefur gengið vel og hvað ekki hjá öðrum þjóðum. * Aðgerðaráætlun á frumstig – samstarf við nefndir fyrirséð í vinnu við aðgerðaráætlun. * Aðgerðir geta verið margvíslegar t.d. fræðsla, beinar aðgerðir, gagnaöflun osfrv. * Vatnaáætlun kemur í birtingu árið 2021 og tekur gildi 2022 * Hugsanleg verkefni ráðgjafanefndarinnar t.d. grunnvatns (dreift um stjórnsýsluna), landbúnaður ofl. * Verið að vinna í haginn fyrir næsta vatnahring t.d. gerðargreining árósa/strandlóna, vinna við kísilþörunga í gangi hjá Hafrannsóknastofnun. * Ákveðið að bíða með vatnsformfræðilega gæðaþætti í þessum vatnahring. Aftur á móti er unnið í haginn með því að skoða hugsanlega gæðaþætti fyrir næsta hring þegar kemur að þessum gæðaþætti. * Samræma þarf vöktun heilt yfir landið t.d. hverjir vakta, hvað er vaktað og í hvaða tilgangi. Vöktun er kostnaðarsöm og því mikið fengið með því að samræma. Vöktun þarf að vera samanburðarhæf og samræmd. Hægt að kom á á vöktun gegnum starfsleyfi. Endurskoðun starfsleyfa nauðsynleg.  1. **Strandsjór gerðir, afmörkun og gæðaþættir (Aðalbjörg Birna Guttormsdóttir)**  * Afmörkun vatnshlota í sjó erfitt viðureignar. Mun skýrar á landi t.d. stöðuvötn. * Unnið eftir kerfi B vatnatilskipunar fyrir gerðarskiptingu. Byggt á hitastigi, seltu, muninum á flóði og fjöru. Hvorki munurinn á flóði og fjöru né selta duga til að skipta strandsjó í gerðir. Ákveðið að nota áhrif öldu og svo hitastig. Skipting í 2 svæði (suður og norður) eftir hitastigi. Tveir flokkar eftir skjólsælum og opnum svæðum fyrir öldu. Ekki tekið tillit til dýpis innan þessara svæða, byggist fyrst og fremst á skorti á gögnum. Þar af leiðandi er dýpi mjög breytilegt innan og milli vatnshlota. * Ný vatnshlot afmörkuð árið 2019 á grundvelli álags af völdum fiskeldis og fráveitu fyrst og fremst. * Þarf að beita intercalibration þ.e. að samræmi sé milli landa Evrópu, en slíkt mun líklega vera hæt í standsjó * Búið að skilgreina líffræðilega gæðaþætti fyrir strandsjó og þau viðmið sem lýsa góðu ástandi.  1. **Vatnaráð (Stefán Einarsson)**  * Sagt frá vinnu Vatnaráðs * 5 manns eru í ráðinu. Ráðið er skipað til 5 ára. * Farið yfir hlutverk ráðsins skv. 3 gr. reglugerðar 935/2011 * Vatnaráð getur leitað til ráðgjafanefndarinnar varðandi ýmis mál. | **UST** |
| **2** | **Gerðargreining vatnshlota (Eydís Salome Eiríksdóttir)**   * Vötn margskonar og erfitt að setja allt í box * Tilskipunin setur kröfur um þá lýsa sem á að nota til að gerðargreina. * Farið yfir helstu einkenni gerðarskiptingar t.d. áhrif berggrunns, hæð yfir sjó, dýpi, áhrif frá jökli osfrv. * Vonir standa til að líffræðin endurspeglist í mismunandi gerðum. * Kort sýnt af gerðum í straumvatni.   Spurning úr sal:   1. Spurt um skiptingu í ofan og neðan 600m og afhverju var ekki notast við 400m? Evrópusambandið er með þrjú viðmið 0-200m, 200-800m og >800m. Sú skipting þótti ekki henta. Í upphaflegri skitpingu var ákveðið að miða við 600m, en þar var stuðst við lífríkisgögn til að ákveða þá tölu. Hægt er að frá frekari upplýsingar um þetta úr skýrslum sem eru á [www.vatn.is](http://www.vatn.is) 2. Afhverju sást Þjórsárver ekki á kortinu sem sýnir gerðir straumvatna? Það þyrfti að skoða hvort sé villa í kortinu. Hugsanleg ástæða er sú að straumvatn ná ekki viðmiðunarstærð fyrir afmörkun vatnshlota, en stuðst var við ákveðin stærðarviðmið. | **Hafró** |
| **3** | **Vinnan við mikið breytt og manngerð vatnshlot (Katrín Sóley Bjarnadóttir)**   * Skilgreining á mikið breyttum og manngerðum vatnshlotum skv. 12.gr. reglugerðar 535/2011 * Farið í gegnum viðmið skv. leiðbeiningarskjölum tilskipunarinnar um þau þrep sem þarf að fara í gegnum áður en vatnshlot er flokkuð sem mikið breytt og manngert. * Samstarf með norðmönnum sem hafa gert sínar eigin viðmið. Farin var ferð til Noregs til að kynnast því starfi sem þar hefur farið fram. Mjög gagnleg ferð. Hópurinn er að nota norsku viðmiðin í vinnu sinni. * Ákveðið að skoða fyrst og fremst áhrif virkjanna í fyrstu lotu þar sem fjármagn er takmarkað. * Tillagan mun fara í almenna kynningu og þá hægt að koma með athugasemdir varðandi listann   Spurning úr sal: Spurt hvort þverun fjarða hafi verið skoðuð þar sem áhrifin af slíku eru gjarnan mikil? Nei, ekki enn sem komið er. Eingöngu eru vatnshlot undir áhrifum virkjana skoðuð í fyrstu lotu við skilgreiningar á mikið breyttum og manngerðum vatnshlotum. Áhrif af þverun fjarða mun koma síðar. | **UST** |
| **4** | **Vefsjá stjórn vatnamála (Bogi Brynjar Björnsson)**   * Verið að fá nýja vefsjá í stað gamallar vefsjár sem var opnuð árið 2013. * Eldri vefsjáin byggði á tækni sem nú er orðin úrelt. Kominn tími á uppfærslu, enda orðið erfitt að nota vefsjánna. * Norðmenn (GeoData) hönnuðu vefsjánna í samstarfi við norsku umhverfisstofnunina * Heldur utan um öll vatnshlot og allar skráningar tengdum þeim. * Mikill sparnaður í tíma og peningum að hafa fengið norsku vefsjánna. Góð norræn samvinna. * Tveir gagnagrunnar: Vatnagrunnur og vatnshlotagrunnur * Vatnagrunnur: Beinagrind kerfins. Öll kort kerfisins, grunnupplýsingar, punktar og þekjur * Vatnshlotagrunnur: Megin upplýsingar. Tengingar í milli grunnanna gegnum vatnshlotanúmerin. Þar er ástand, álag, gæðavísar og aðgerðir. Engar tímaraðir geymdar í þessum grunni. * Sýndi kerfismynd hvernig kerfin tala saman. * Vatnshlotavefsjá: Er vefsjá fyrir fagaðila þar sem er hægt að skrá ástand, afmarka vatnshlot og vinna meira með vatnshlotin. * Vatnshlotagátt: Er ekki aðgangssýrð og opin öllum. Hugsuð fyrir almenning og hagsmunaaðila til að skoða og fá upplýsingar t.d. um vatnasvæði, sveitarfélög og hægt að flytja út sem pdf. Hægt að senda inn skriflegar upplýsingar sem berast UST/VÍ og gagnlegt að fá endurgjöf á. Slóð: <https://vatnshlotagatt.vedur.is/> * Hvetur til þess að þeir sem rekast á galla eða atriði sem betur mega láti vita af því. Það munu vera gallar sem hafa ekki komið í ljós. * Enn sem komið er vantar árósa og strandlón í vefsjánna. | **VÍ** |
| **5** | **Kosning formanns**  Nefndin ræddi um hugsanlega formenn og varaformenn. Rætt var um nokkur viðmið varðandi þetta t.d. að gætt væri að kynjakvóta í formennskuvali og að hagur væri af því að hafa bæði aðila úr náttúruverndinni og úr atvinnulífinu. Jafnframt var það mat fundarmanna að það væri ráðlegt að bæði formaður og varaformaður myndu sitja fundi með Umhverfisstofnun þar sem rætt yrði um verkefni nefndarinnar.  Ákveðið var að sendur yrði tölvupóstur á fundarmenn til að fara betur yfir val á formanni og varaformanni, en nokkur nöfn voru nefnd í því samhengi og mun því formleg ákvörðun liggja fyrir síðar. | **Allir** |
| **6** | **Annað**  Ekki gafst tími til frekari umræðna  Allar glærur og fundargerðir munu verða aðgengilegar síðar á vefsvæði Umhverfisstofnunar (www.vatn.is)  Fundi slitið kl. 15:21 | **Allir** |
|  |  |  |
|  |  |  |